Publication: Magyar Közlöny
Issue: MK-2009-110 (Year: 2009, Number: 110)
Era: 2004-2010
Section: 193/2003. (XI. 26.) Korm. rendelet elõírásait kell alkalmazni.
Paragraph Index: 287

(2) Ha az adott idõszakban az IMIR 2007–2013 moduljainak alkalmazása egyes feladatok ellátását nem biztosítja, akkor a projektek végrehajtásával összefüggõen az adott modulban el nem végezhetõ feladatok, kifizetések rendezésének dokumentálását az érintett felelõs szervezet mûködési kézikönyvében részletezett módon kell biztosítani, és utólagosan, haladéktalanul gondoskodni kell az érintett modulokban az adatok teljes körû rögzítésérõl. Amennyiben az IMIR 2007–2013 finanszírozási modulja nem biztosítja az adott átutalási megbízás rögzítését, akkor az érintett felelõs szervezet mûködési kézikönyvében részletezett megfelelõ dokumentáltság mellett az átutalási megbízás kiállítása az IMIR 2007–2013-on kívül is, elektronikus utalás nélkül papír alapon is rendezhetõ. Ez esetben az érintett szerveknek biztosítaniuk kell az IMIR 2007–2013-on kívüli utalás dokumentálásának alátámasztását. A közösségi hozzájárulás forráslehívások és az Európai Unióval történõ elszámolások benyújtása az IMIR 2007–2013-ban teljes körûen rögzített adatok alapján, kizárólag az IMIR 2007–2013-ban elkészített dokumentumokkal történhet.

Source: https://magyarkozlony.hu/hivatalos-lapok/4c19755f9529f4cf3206b2e3c84035cd721e3518/dokumentumok/871674f61c1c2adcfe92facc31331b361622009d/letoltes